Folketing
2007-03-30

Nu kan det godt være, der er noget, jeg har overset, men jeg synes, at det her er et ganske udmærket lovforslag. Når nu man i dagtilbudsloven fratager muligheden for at have de her puljeordninger, er det jo meget rimeligt, at muligheden så kan køre videre i denne lov for de frie skoler – og sådan set også på en mere fordelagtig måde end ved puljeordninger. Jeg synes egentlig, det giver mere frihed til de private grundskoler og friskoler, sådan som jeg læser det i hvert fald. Det, en kommune kan gøre i dag, er jo at nægte, at en friskole kan oprette en puljeordning, et dagtilbud, og det kan en kommune så gøre med den ene eller den anden begrundelse.